《秩满荫子酬素原先生》
明代·陈一松

虚糜忽奏虞廷考，殿最从将汉法持。岂谓恩叨延世泽，翻惭尘忝负明时。

过庭祇望书能读，报国那知孝可移。我已偏舟归海上，逢人休说有垂丝。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。